ᱡᱩᱜᱽ ᱡᱟᱨᱯᱟ

ᱡᱩᱜᱽ ᱡᱟᱨᱯᱟ ᱫᱚ ᱯᱚᱪᱷᱤᱢ ᱵᱟᱝᱞᱟ ᱠᱷᱚᱱ ᱪᱷᱟᱯᱟᱜ ᱠᱟᱱ ᱢᱤᱫ ᱯᱟᱛᱷᱟᱢ ᱠᱟᱱᱟ᱾ ᱯᱚᱪᱷᱤᱢ ᱵᱟᱝᱞᱟ ᱨᱮ ᱱᱚᱣᱟ ᱜᱮ ᱯᱩᱭᱞᱩ ᱚᱞ ᱪᱤᱠᱤ ᱛᱮ ᱯᱟᱨᱥᱟᱞᱚᱜ ᱥᱟᱱᱛᱟᱲᱤ ᱥᱟᱶᱦᱮᱫ ᱯᱟᱛᱷᱟᱢ ᱠᱟᱱᱟ᱾ ᱪᱟᱸᱫᱚᱠᱤᱭᱟᱹ ᱱᱚᱣᱟ ᱯᱟᱛᱷᱟᱢ ᱫᱚ ᱟᱹᱫᱤᱵᱟᱹᱥᱤ ᱥᱟᱶᱛᱟ ᱥᱮᱪᱮᱫ ᱞᱟᱠᱪᱟᱨ ᱥᱮᱢᱞᱮᱫ (ᱟᱥᱮᱠᱟ) ᱯᱚᱪᱷᱤᱢ ᱵᱟᱝᱞᱟ ᱪᱟᱸᱜᱟ ᱟᱜ ᱠᱩᱨᱩᱢᱩᱴᱩ ᱛᱮ ᱪᱷᱟᱯᱟᱜ ᱠᱟᱱ ᱛᱟᱦᱮᱱᱟ᱾ ᱯᱟᱛᱷᱟᱢ ᱨᱮᱱ ᱥᱟᱥᱟᱯᱲᱟᱣᱤᱡ ᱞᱮᱠᱟᱛᱮ ᱫᱚᱭ ᱛᱟᱦᱮᱸ ᱠᱟᱱᱟ ᱟᱥᱮᱠᱟ ᱨᱮᱱ ᱜᱮ ᱧᱩᱛᱩᱢᱟᱱ ᱠᱟᱹᱢᱤᱭᱟᱹ ᱢᱚᱵᱤᱱ ᱢᱟᱱᱰᱤ᱾ᱥᱟᱱᱛᱟᱞᱤ ᱥᱟᱦᱤᱛᱛᱮᱨ ᱤᱛᱤᱦᱟᱥ (ᱵᱟᱝᱞᱟ), ᱯᱚᱨᱤᱢᱚᱞ ᱦᱮᱢᱵᱨᱚᱢ, ᱥᱟᱦᱴᱟ - ᱒᱕᱘, ᱱᱤᱨᱢᱚᱞ ᱵᱩᱠ ᱮᱡᱮᱱᱥᱤ

 ᱱᱟᱜᱟᱢ 
ᱥᱟᱱᱛᱟᱲᱤ ᱯᱟᱹᱨᱥᱤ, ᱥᱟᱶᱦᱮᱫ ᱞᱟᱠᱪᱟᱨ ᱟᱨ ᱟᱠᱚ ᱪᱤᱠᱤ ᱯᱟᱥᱱᱟᱣ ᱞᱟᱹᱜᱤᱫ ᱑᱙᱖᱘ ᱥᱮᱨᱢᱟ ᱨᱮ ᱯᱚᱸᱰᱮᱛ ᱨᱟᱹᱜᱷᱩᱱᱟᱛᱷ ᱢᱩᱨᱢᱩ ᱳᱰᱤᱥᱟ ᱨᱮ ᱟᱹᱫᱤᱵᱟᱹᱥᱤ ᱥᱟᱶᱛᱟ ᱥᱮᱪᱮᱫ ᱞᱟᱠᱪᱟᱨ ᱥᱮᱢᱞᱮᱫ (ᱟᱥᱮᱠᱟ) ᱧᱩᱛᱩᱢ ᱛᱮ ᱢᱤᱫ ᱜᱚᱱᱚᱴᱷᱚᱱ ᱮ ᱵᱮᱱᱟᱣ ᱞᱮᱫᱟ᱾ ᱛᱟᱭᱚᱢ ᱛᱮ ᱚᱱᱟ ᱨᱮᱭᱟᱜ ᱪᱟᱸᱜᱟ ᱦᱟᱹᱴᱤᱧ ᱞᱮᱠᱟᱛᱮ ᱑᱙᱖᱗-᱖᱘ ᱥᱮᱨᱢᱟ ᱨᱮ ᱟᱹᱫᱤᱵᱟᱹᱥᱤ ᱥᱟᱶᱛᱟ ᱥᱮᱪᱮᱫ ᱞᱟᱠᱪᱟᱨ ᱥᱮᱢᱞᱮᱫ - ᱯᱚᱪᱷᱤᱢ ᱵᱟᱝᱞᱟ ᱪᱟᱸᱜᱟ ᱵᱮᱨᱮᱫ ᱦᱩᱭ ᱞᱮᱱᱟ᱾ ᱟᱥᱮᱠᱟ ᱟᱜ ᱠᱩᱨᱩᱢᱩᱴᱩ ᱛᱮ ᱯᱚᱪᱷᱤᱢ ᱵᱟᱝᱞᱟ ᱨᱮ ᱚᱞ ᱪᱤᱠᱤ ᱯᱟᱥᱱᱟᱣ ᱠᱟᱹᱢᱤᱦᱚᱨᱟ ᱮᱦᱚᱵ ᱮᱱ ᱠᱷᱟᱱ ᱟᱥᱮᱠᱟ ᱨᱮᱱ ᱥᱚᱦᱮᱫ ᱠᱚ ᱚᱞ ᱪᱤᱠᱤ ᱟᱠᱷᱚᱨ ᱛᱮ ᱢᱤᱫ ᱥᱟᱱᱛᱟᱲᱤ ᱯᱟᱛᱷᱟᱢ ᱪᱷᱟᱯᱟᱭ ᱨᱮᱭᱟᱜ ᱞᱟᱹᱠᱛᱤ ᱠᱚ ᱟᱠᱴᱟᱨ ᱞᱮᱫᱟ᱾ ᱚᱱᱟ ᱨᱮᱭᱟᱜ ᱚᱨᱡᱚ ᱞᱮᱠᱟᱛᱮ ᱪᱟᱸᱜᱟ ᱵᱮᱨᱮᱫ ᱵᱟᱨᱼᱯᱮ ᱥᱮᱨᱢᱟ ᱵᱷᱤᱛᱨᱤ ᱛᱮᱜᱮ "ᱡᱩᱜᱽ ᱡᱟᱨᱯᱟ" ᱧᱩᱛᱩᱢ ᱛᱮ ᱯᱟᱛᱷᱟᱢ ᱪᱷᱟᱯᱟ ᱮᱦᱚᱵ ᱞᱮᱱᱟ᱾

 ᱥᱟᱥᱟᱯᱲᱟᱣᱤᱡ 

ᱯᱟᱛᱷᱟᱢ ᱨᱮᱱ ᱥᱟᱥᱟᱯᱲᱟᱣᱤᱡ ᱫᱚᱭ ᱛᱟᱦᱮ ᱠᱟᱱᱟ ᱟᱥᱮᱠᱟ ᱨᱮᱱ ᱱᱚᱵᱤᱱ ᱢᱟᱱᱰᱤ᱾

ᱥᱟᱱᱛᱟᱲᱤ ᱥᱟᱶᱦᱮᱫ ᱟᱨ ᱚᱞ ᱪᱤᱠᱤ ᱯᱟᱥᱱᱟᱣ ᱨᱮ ᱮᱱᱮᱢ
ᱪᱟᱸᱫᱚᱠᱤᱭᱟᱹ ᱱᱚᱣᱟ ᱯᱟᱛᱷᱟᱢ ᱨᱮ ᱚᱞ ᱪᱤᱠᱤ ᱪᱮᱫᱚᱜ ᱨᱮᱭᱟᱜ ᱦᱚᱨᱟ ᱠᱚ ᱞᱮᱛᱟᱲ ᱜᱮ ᱪᱷᱟᱯᱟᱜ ᱠᱟᱱ ᱛᱟᱦᱮᱱᱟ᱾ ᱚᱱᱟ ᱥᱟᱶᱛᱮ ᱥᱮᱨᱮᱧ, ᱚᱱᱚᱬᱦᱮᱸ ᱟᱨ ᱥᱟᱶᱛᱟᱼᱞᱟᱠᱪᱟᱨ ᱥᱟᱛᱟᱢ ᱨᱮᱭᱟᱜ ᱚᱱᱚᱞ ᱦᱚᱠᱚ ᱪᱷᱟᱯᱟᱜ ᱠᱟᱱ ᱛᱟᱦᱮᱱᱟ᱾ ᱩᱱᱚᱠᱛᱚ ᱚᱞ ᱪᱤᱠᱤ ᱨᱮᱭᱟᱜ ᱵᱨᱵᱷᱟᱨ ᱩᱱᱟᱹᱜ ᱵᱟᱝ ᱛᱟᱦᱮ ᱠᱟᱱ ᱨᱮᱦᱚᱸ ᱞᱮᱛᱟᱲ ᱜᱮ ᱚᱞ ᱪᱤᱠᱤ ᱛᱮ ᱚᱞ ᱠᱚ ᱪᱷᱟᱯᱟ ᱛᱟᱞᱟ ᱛᱮ ᱱᱚᱣᱟ ᱯᱟᱛᱷᱟᱢ ᱫᱚ ᱚᱞ ᱪᱤᱠᱤ ᱵᱮᱵᱷᱟᱨ ᱨᱮᱭᱟᱜ ᱦᱚᱨ ᱰᱟᱦᱟᱨ ᱮ ᱩᱫᱩᱜᱽ ᱞᱮᱫᱟ᱾

ᱪᱷᱟᱯᱟᱜ ᱴᱷᱟᱶ ᱟᱨ ᱧᱩᱢ ᱟᱹᱨᱩ
ᱡᱩᱜᱽ ᱡᱟᱨᱯᱟ ᱯᱟᱛᱷᱟᱢ ᱫᱚ ᱑᱔/᱑, ᱠᱩᱱᱰᱩᱞᱮᱱ, ᱵᱷᱚᱵᱟᱱᱤᱯᱩᱨ ᱠᱳᱞᱠᱟᱛᱟ ᱠᱷᱚᱱ ᱪᱷᱟᱯᱟᱜ ᱠᱟᱱ ᱛᱟᱦᱮᱱᱟ᱾ ᱞᱮᱛᱟᱲ ᱜᱮ ᱪᱷᱟᱯᱟ ᱛᱟᱭᱚᱢ ᱑᱙᱘᱒ ᱥᱮᱨᱢᱟ ᱨᱮ ᱨᱮᱡᱤᱥᱴᱟᱨ ᱦᱩᱭᱮᱱ ᱠᱷᱟᱱ ᱧᱩᱢᱩᱢ ᱵᱚᱫᱚᱞ ᱠᱟᱛᱮ "ᱥᱤᱸᱜᱟᱹᱲ ᱥᱟᱠᱣᱟ" ᱫᱚᱦᱚ ᱦᱩᱭᱮᱱᱟ᱾

ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱛᱷᱟᱢ
ᱛᱷᱚᱠ: ᱥᱟᱱᱛᱟᱲᱤ ᱯᱟᱛᱷᱟᱢ
ᱛᱷᱚᱠ: ᱥᱟᱶᱦᱮᱫ ᱯᱟᱛᱷᱟᱢ
ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱠᱷᱚᱱ ᱩᱪᱷᱟᱹᱱᱚᱜ ᱠᱟᱱ ᱥᱟᱱᱛᱟᱲᱤ ᱯᱟᱛᱷᱟᱢ
ᱛᱷᱚᱠ:ᱚᱞ ᱪᱤᱠᱤ ᱛᱮ ᱯᱟᱨᱥᱟᱞ ᱥᱟᱱᱛᱟᱲᱤ ᱯᱟᱛᱷᱟᱢ
ᱛᱷᱚᱠ:᱑᱙᱖᱗ ᱨᱮ ᱮᱦᱚᱵ ᱟᱠᱟᱱ ᱥᱟᱱᱛᱟᱲᱤ ᱯᱟᱛᱷᱟᱢ
ᱛᱷᱚᱠ: ᱪᱟᱸᱫᱚᱠᱤᱭᱟᱹ ᱥᱟᱱᱛᱟᱲᱤ ᱯᱟᱛᱷᱟᱢ

 ᱥᱟᱹᱠᱷᱭᱟᱹᱛ